**LĒMUMS**

LIEPĀJĀ

|  |  |
| --- | --- |
| 2021.gada 20.maijā | Nr.215/6  (prot. Nr.6, 26.§) |

Par neapbūvēta zemesgabala, starpgabala,

ar nosaukumu "Ziemupes ielā 10A, Liepāja"

nodošanu atsavināšanai

Lai racionāli rīkotos ar pašvaldības mantu - zemesgabalu, kas nav izmantojams pašvaldības funkciju izpildei, jo ir starpgabals un nav apbūvējams zemesgabals, pamatojoties uz likuma "Par pašvaldībām" 21.panta pirmās daļas 17.punktu, Publiskas personas mantas atsavināšanas likuma 4.panta pirmo daļu un 5.panta pirmo daļu, Liepājas pilsētas domes 2013.gada 21.marta lēmumu Nr.89 "Par grozījumiem Liepājas pilsētas Domes 2009.gada 3.decembra lēmumā Nr.446 "Par zemesgabalu piekritību Liepājas pilsētas pašvaldībai"", izskatot Liepājas pilsētas domes pastāvīgās Pilsētas attīstības komitejas 2021.gada 13.maija lēmumu (sēdes protokols Nr.5) un pastāvīgās Finanšu komitejas 2021.gada 13.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Nodot atsavināšanai Liepājas pilsētas pašvaldības īpašumā esošu nekustamo īpašumu, neapbūvētu zemesgabalu (starpgabalu) 391 kv.m platībā ar nosaukumu "Ziemupes iela 10A, Liepāja" (kadastra Nr.1700 012 0826), pārdodot to izsolē.

2. Noteikt, ka maksājumi par lēmuma 1.punktā minēto Liepājas pilsētas pašvaldības nekustamo īpašumu ir 100% *euro*.

3. Uzdot Liepājas pilsētas pašvaldības iestādei "Nekustamā īpašuma pārvalde" veikt visas nepieciešamās darbības lēmuma 1.punktā minētā nekustamā īpašuma atsavināšanas procesa nodrošināšanai.

4. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei 2 eks., Nekustamā īpašuma pārvaldes galvenajai grāmatvedei, Kapitālsabiedrību pārvaldības uzraudzības un revīzijas daļai | |